Odločba Komisije

z dne 25. julija 1995

o spremembi Odločbe Sveta 79/542/EGS ter odločb Komisije 92/260/EGS, 93/195/EGS, 93/196/EGS in 93/197/EGS glede pogojev v zvezi z zdravstvenim varstvom živali in izdajanju veterinarskih spričeval za začasni uvoz in ponovni vstop registriranih konjev ter vstop kopitarjev za zakol, registriranih kopitarjev ter kopitarjev za rejo in rabo v Skupnost iz Maroka

(Besedilo velja za EGP)

(95/322/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali za premike in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 12, 13, 14, 15, 16, 18 in 19(ii) Direktive,

ker Odločba Sveta 79/542/EGS [2], kakor je bila nazadnje spremenjena z Aktom o pristopu Avstrije, Finske in Švedske, določa seznam tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov;

ker je zdravstveno varstvo živali in izdaja veterinarskih spričeval za začasni vstop registriranih konjev, za uvoz kopitarjev za zakol ter za uvoz registriranih kopitarjev in kopitarjev za rejo in rabo določena v odločbah 92/260/EGS [3], 93/196/EGS [4] in 93/197/EGS [5], kakor so bile nazadnje spremenjene z Aktom o pristopu Avstrije, Finske in Švedske, ter za ponovni vstop registriranih konjev po začasnem izvozu v Odločbi 93/195/EGS [6], kakor je bila nazadnje spremenjena z Odločbo Komisije 95/99/ES [7];

ker je po misiji veterinarske inšpekcije Komisije v Maroku in po prejetju celovitega poročila o nadzornih ukrepih, ki jih izvajajo pristojni organi v Maroku, videti, da je zdravstveno stanje kopitarjev pod zadovoljivim nadzorom dobro strukturiranih in organiziranih veterinarskih služb;

ker v Maroku več kot dve leti ni bilo konjske kuge in se v zadnjih dvanajstih mesecih ni izvajalo cepljenje proti tej bolezni;

ker so veterinarski organi v Maroku zajamčili, da bodo v 24 urah s telefaksom, telegramom ali teleksom obvestili Komisijo in države članice o potrditvi katere od kužnih ali nalezljivih bolezni kopitarjev, navedenih v Prilogi A k Direktivi Sveta 90/426/EGS, in o vseh spremembah politike cepljenja ter uvoza v zvezi s kopitarji;

ker je treba pogoje v zvezi z zdravstvenim varstvom živali in izdajo veterinarskih spričeval sprejeti v skladu s stanjem zdravstvenega varstva živali v zadevni tretji državi; ker se ta primer nanaša samo na registrirane konje;

ker je treba ustrezno spremeniti Odločbo Sveta 79/542/EGS ter odločbe Komisije 92/260/EGS, 93/195/EGS, 93/196/EGS in 93/197/EGS.

ker so ukrepi, predvideni s to odločbo, skladni z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Delu I Priloge k Odločbi Sveta 79/542/EGS se vrstica, ki se nanaša na Maroko, spremeni:

V podnaslovu "žive živali" se v stolpcu za "Posebne opombe" črta sklic na sprotno opombo "(6)".

Člen 2

Odločba Komisije 92/260/EGS se spremeni:

1. "Maroko" se doda po abecednem vrstnem redu na seznam tretjih držav v Skupini E Priloge I.

2. "Maroko" se doda po abecednem vrstnem redu na seznam tretjih držav v naslovu veterinarskega spričevala, določenega v Prilogi II(E).

Člen 3

Odločba Komisije 93/195/EGS se spremeni:

1. "Maroko" se doda po abecednem vrstnem redu na seznam tretjih držav v Skupini E Priloge I.

2. "Maroko" se doda po abecednem vrstnem redu na seznam tretjih držav pod "Skupino E" v naslovu veterinarskega spričevala, določenega v Prilogi II.

Člen 4

"Maroko" se doda po abecednem vrstnem redu na seznam tretjih držav v sprotni opombi (3), Skupina E Priloge II k Odločbi Komisije 93/196/EGS.

Člen 5

Odločba Komisije 93/197/EGS se spremeni:

1. "Maroko" se doda po abecednem vrstnem redu na seznam tretjih držav v Skupini E Priloge I.

2. "Maroko" se doda po abecednem vrstnem redu na seznam tretjih držav v drugem delu stavka naslova veterinarskega spričevala, določenega v Prilogi II(E), ki se nanaša na registrirane kopitarje ter kopitarje za rejo in rabo.

Člen 6

Ta odločba je naslovljena na države članice.

V Bruslju, 25. julija 1995

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 146, 14.6.1979, str. 15.

[3] UL L 130, 15.5.1992, str. 67.

[4] UL L 86, 6.4.1993, str. 7.

[5] UL L 86, 6.4.1993, str. 16.

[6] UL L 86, 6.4.1993, str. 1.

[7] UL L 76, 5.4.1995, str. 16.

--------------------------------------------------